|  |  |  |  |
| --- | --- | --- | --- |
| ГРБОВИ ЗА МЕМОРАНДУМ | | Szerb Köztársaság  Vajdaság Autonóm Tartomány  Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság  Mihajlo Pupin sugárút 16. szám, 21000 Újvidék  Telefon: +381 21 487 4035; 487 4330  ounz@vojvodinа.gov.rs | |
|  | SZÁM: 128-451-3223/2023-01 | | KELT: 2023. augusztus 23. |

A Vajdaság autonóm tartományi alap- és középfokú oktatásra és nevelésre, valamint a diákjólétre vonatkozó programtevékenységek és projektek finanszírozását és társfinanszírozását célzó költségvetési eszközök odaítéléséről szóló tartományi képviselőházi rendelet (VAT Hivatalos Lapja, 14/2015. és 10/2017. szám) 2. és 5. szakasza, továbbá a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság autonóm tartományi általános és középiskolai oktatási és nevelési programok és projektek finanszírozására és társfinanszírozására való odaítéléséről szóló szabályzat (VAT Hivatalos Lapja, 7/23. szám) 3. szakasza alapján, figyelemmel a Vajdaság Autonóm Tartomány 2023. évi költségvetéséről szóló tartományi képviselőházi rendeletre (VAT Hivatalos Lapja, 54/22. és 27/23. szám – pótköltségvetés), a tartományi oktatási, jogalkotási, közigazgatási és nemzeti kisebbségi – nemzeti közösségi titkár

**PÁLYÁZATOT**

hirdet

**AZ ALAP- ÉS KÖZÉPFOKÚ OKTATÁS NEVELÉSI-OKTATÁSI FOLYAMATA MINŐSÉGÉNEK ELŐMOZDÍTÁSÁT CÉLZÓ PROJEKTEK FINANSZÍROZÁSÁRA ÉS TÁRSFINANSZÍROZÁSÁRA – A VAJDASÁG AUTONÓM TARTOMÁNY TERÜLETÉN LÉVŐ ÁLTALÁNOS ÉS KÖZÉPISKOLÁK TEHETSÉGES DIÁKJAINAK A 2023. ÉVI ANDREVLJEI KÉPZÉSEN VALÓ RÉSZVÉTELÜK, VALAMINT A SZAKMUNKATÁRSAK ALKALMAZÁSÁNAK KÖLTSÉGEIRE VONATKOZÓAN**

A Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Titkárság) a 2023. évi Pénzügyi tervvel összhangban, az alap- és középfokú oktatás minőségének előmozdítására – a 2023. év szeptember és december közötti időszakában, az andrevljei *Andrevlje* Gazdasági-technológiai Fejlesztési Központban megtartásra kerülő, Vajdaság Autonóm Tartomány területén lévő általános és középiskolák tehetséges diákjainak, illetve megvalósításért felelős minőségükben a szakmunkatársainak (vagy kivételes esetekben tanítóinak/tanárainak) a természet- és társadalomtudomány, képzőművészet, valamint kultúra területén előlátott tevékenységeken való részvételi költségeire vonatkozóan **9.445.786,00 dinár** összeget ítél oda, éspedig **5.000.000,00 dinárt** az **általános iskolák** és **4.445.786,00 dinárt** a **középiskolák számára.**

Pályázati jogosultsággal a Szerb Köztársaság, az autonóm tartomány vagy a helyi önkormányzat által alapított Vajdaság Autonóm Tartomány területén lévő általános és középiskolák rendelkeznek. Az említett eszközök rendeltetése az alap- és középfokú oktatás és nevelés oktatási-nevelési folyamata minőségének előmozdítása – a 2023. évi Vajdaság Autonóm Tartomány területén lévő általános és középiskolák tehetséges diákjai képzésének projektköltségeire vonatkozóan, amelynek megvalósítására a 2023. év szeptember és december közötti időszakában, hatnapos időtartamban (ötnapi teljes ellátással), a Vajdasági Gazdasági-technológiai Fejlesztési Központban, Andrevljen, Bánostoron kerül sor.

Az általános és középiskolák az alábbiakra pályázhatnak:

1) az iskoláik diákjainak (általános iskolák 7. és 8. osztályai, valamint a középiskolák 3. és 4. osztályai számára) szállás- és étkeztetési költségeire, az előlátott tevékenységeken való részvételük céljából, mégpedig öt teljes panzióra,

2) az iskoláik szakmunkatársai (vagy kivételes esetekben tanítói/tanárai) szállás- és étkeztetési költségeire, illetve munkatérítésére, akik az előlátott diáktevékenységek megvalósítása céljából kerülnek alkalmazásra, éspedig úgyszintén öt teljes panzióra, akik jelen lesznek mind a hat napon és követni fogják a diákokat valamennyi tervezett tevékenység megvalósításában.

Fontos, hogy az iskolák **10 diákot és egy szakmunkatársat** **(vagy kivételes esetekben tanítót/tanárt)** jelentsenek be, akik az előlátott mércéknek megfelelnek.

A tervezett tevékenységek az aktuális járványügyi helyzettel összhangban, valamint a Titkárság által meghatározott beosztás szerint kerülnek megszervezésre.

A jelen Pályázat alapján megítélt pénzügyi támogatással az oktatási és nevelési rendszer alapjairól szóló törvény (Az SZK Hivatalos Lapja, 88/2017., 27/2018. szám – más törvények, 10/2019., 6/2020. és 129/2021. szám) 6., 7., 8. és 9. szakaszaiban foglalt közérdekek népszerűsítése és védelme valósul meg.

**AZ ESZKÖZÖK ODAÍTÉLÉSÉNEK MÉRCÉI**

Az odaítélendő eszközök mértékének meghatározásakor a Szabályzattal összhangban a következő mércéket kell alkalmazni:

1. a program/projekt célcsoportja bevonásának mértéke,
2. a nevelő-oktató munka előmozdításához hozzájáruló programok/projektek megvalósítása alkalmával szerzett eddigi tapasztalatok,
3. a tanulókra vonatkozó mércék: ebben a projektben olyan tanulók vehetnek részt, akik legalább községi szintű, természet- és társadalomtudományi, kulturális és művészeti versenyeken részt vettek, vagy az előző osztályt legalább jeles eredménnyel végezték el,
4. a szakmunkatársakra (vagy kivételes esetekben tanítókra/tanárokra) vonatkozó mércék: a megfelelő szakvégzettségről szóló oklevél, a megfelelő előírásokkal összhangban,
5. a helyi önkormányzati intézmény és szociálpolitika sajátosságainak tiszteletben tartása,
6. az épület vagy az épület valamely részének bérbeadásából származó eszközök összege befizetésre került Vajdaság AT költségvetésébe, a Pályázat meghirdetését megelőző naptári évben.

**A PÁLYÁZÁS MÓDJA**

A pályázati kérelmet írásban, a Titkárság honlapján megjelentetett egységes űrlapon kell benyújtani.

**Egy intézmény egy jelentkezést nyújthat be.**

A pályázati kérelem mellett egy kitöltött egységes pályázati formanyomtatványt kell benyújtani, amelyen fel kell tüntetni azon tanulók és szakmunkatársak (vagy kivételes esetekben tanítók/tanárok) létszámát, amelyekre vonatkozóan az iskola pályázik (a pályázati formanyomtatvány tanulókra vonatkozó részében csak a tanulói létszámot kell feltüntetni, a diákok személyes adatainak megadása nélkül, illetve a pályázati formanyomtatvány szakmunkatársakra (vagy kivételes esetekben tanítókra/tanárokra) vonatkozó részében pedig, a személyes adatok megadása nélkül, fel kell tüntetni a szakmunkatárs (vagy kivételes esetekben tanító/tanár) szakértelmét és nemét.

A eszközök odaítéléséről a tartományi titkár dönt a beérkezett kérelmeket vizsgáló Pályázati Bizottság javaslata alapján. A Pályázatra beérkezett jelentkezések megvitatása során a Bizottság az alábbi általános- és középfokú oktatási és nevelési területre vonatkozó programokat és projekteket veszi figyelembe:

1. **A nevelő-oktató munka korszerűsítése**

a) az oktatási folyamat korszerűsítése valamennyi résztvevő innovációs készsége és kreativitása által,

1. **Az oktatás munkaerőpiaci igényekkel való összehangolása**

a) a vállalkozói szellem fejlesztése, a gyakorlati és életviteli készségek fejlesztése, szakmai orientáció és karriervezetés, a szakmai gyakorlat minőségének növelése,

1. **Az inkluzív oktatás támogatása és a formális oktatás korai elhagyásának megelőzése**

a) a kivételes képességekkel rendelkező diákok támogatása, tehetségfejlesztés a nevelési-oktatási igényekkel összhangban (a munkamódszerek és munkafeltételek egymáshoz való igazítása, az oktatási tartalmak gazdagítása és bővítése, valamint olyan régióközti és nemzetközi diákversenyek által, amelyek nem tartoznak az Oktatási, Tudományos és Technológiai Fejlesztési Minisztérium szervezésébe).

Az általános és középiskolák a tanulókra és szakmunkatársakra (vagy kivételes esetekben tanárokra) vonatkozó feltételek teljesítését a Titkárság kérésére, a részvételi beosztás összeállításakor nyújtják be, a pályázati formanyomtatványban feltüntetett adatok pontosságáért pedig az iskolaigazgató felel.

A Titkárság fenntartja a jogot, hogy szükség szerint a kérelmezőtől kiegészítő dokumentációt vagy információt kérjen.

Ha a kérelmet az arra felhatalmazott személy írja alá, abban az esetben szükséges mellékelni a megfelelő meghatalmazást.

Ha az általános vagy középiskola Vajdaság AT köztulajdonában levő épület vagy épületrész bérbeadásából jövedelmet valósított meg, a pályázati jelentkezés mellett meg kell küldeni a Vajdaság AT köztulajdonában levő épület vagy épületrész bérbeadására vonatkozó szerződést, amely hatályos volt a Pályázat meghirdetésének előző naptári évében, továbbá az eszközök Vajdaság AT költségvetésébe történő befizetéséről szóló bizonylatot, a Pályázat meghirdetését megelőző naptári évre vonatkozóan.

A pályázati jelentkezéshez mellékeljük a tanulóra vonatkozó Egészségügyi lapot, amelyet feltétlenül szükséges kitölteni és **az iskola** azon **szakmunkatársának** (illetve kivételes esetekben tanítójának/tanárának**) megküldeni,** aki a diákot kísérni fogja. Az Egészségügyi lapot **nem kell megküldeni** a Titkárság részére.

A Bizottság nem veszi figyelembe:

* a hiányos jelentkezéseket,
* a határidő után benyújtott kérelmeket,
* a nem engedélyezett jelentkezéseket (illetéktelen személyek és a Pályázatban nem előlátott alanyok által benyújtott jelentkezések),
* azokat a jelentkezéseket, amelyek nem felelnek meg a Pályázatban előlátott rendeltetéseknek,
* azon felhasználók kérelmeit, akik az előző évben a pénzügyi és narratív jelentések révén nem igazolták a megítélt eszközöket,
* azon felhasználók kérelmeit, akik az előző év során a meghatározott határidőn belül nem nyújtották be a program/projekt megvalósításáról szóló narratív/pénzügyi jelentéseket.

A Pályázat eredményei a Titkárság honlapján kerülnek közzétételre.

**A pályázati kérelmek benyújtási határideje 2023. szeptember 7.**

A jelentkezéseket a szükséges dokumentációval az alábbi címre kell benyújtani:

Tartományi Oktatási, Jogalkotási, Közigazgatási És Nemzeti Kisebbségi – Nemzeti Közösségi Titkárság

**Pályázat az alap- és középfokú oktatás nevelési-oktatási folyamata minőségének előmozdítását célzó projektek finanszírozására és társfinanszírozására – a Vajdaság Autonóm Tartomány területén lévő általános és középiskolák tehetséges diákjainak a 2023. évi andrevljei képzésen való részvételük, valamint a szakmunkatársak alkalmazásának költségeire vonatkozóan**

Mihajlo Pupin sugárút 16. szám, 21000 Újvidék

A kérdőív mintája **2023. augusztus 23-tól** letölthető a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság hivatalos honlapjáról: [**www.puma.vojvodina.gov.rs**](http://www.puma.vojvodina.gov.rs/)**.**

A pályázattal kapcsolatos információkat az alábbi telefonszámokon kaphatnak: 021/ 487-4035 és 021/487-4330.

Szakállas Zsolt

TARTOMÁNYI TITKÁR